| *Pezosiren*Rango fósil: 49 Ma-46 Ma 
PreЄ
Є
O
S
D
C
P
T
J
K
Pg
N

↓

 Eoceno temperán |
| --- |
| Esqueleto montado |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Sirenia |
| Familia: | †Prorastomidae |
| Xénero: | *†***Pezosiren''***Domning, 2001* |
| Especie: | *†***P. portelli''** |

 |
| Nome binomial |
| '**Pezosiren portelli'**Domning, 2001 |

***Pezosiren portelli*** é unha especie de sirenio basal do Eoceno temperán de Xamaica, de hai 50 millóns de anos. É a única especie do xénero ***Pezosiren***. O espécime tipo está representado por un esqueleto fósil atopado en Xamaica, descrito en 2001 por Daryl Domning, un paleontólogo mariño da Universidade Howard en Washington, D.C.. O seu nome procede do grego πεζός (*pezos*), 'de pé', 'camiñante', e Σειρήν (*Seirēn*, latinizado a *Siren*), 'serea' Crese que este animal tiña un estilo de vida anfibio similar ao dos hipopótamos, e é un exemplo de forma transicional entre os mamíferos terrestres e os acuáticos dentro da liña evolutiva dos sirenios.

*P. portelli* ten o cranio típico e a forma básica do corpo dos modernos sirenios, como os manatís e dugongos, pero tamén ten catro extremidades, non modificadas aínda en aletas, con pés ben desenvolvidos que aínda estaban adaptados a camiñar por terra.

Descubrimento
-------------

Esqueleto de molde de *P. portelli*
Na década de 1990, atopáronse vertebrados fósiles en depósitos de albufeira en Seven Rivers en Xamaica grazas aos traballos de Daryl Domning e colegas. O sitio é rico en fósiles e proporcionou centos de ósos de vertebrados principalmente acuáticos, un rinoceronte primitivo e posiblemente un primate. En 2001, Domning describiu un sirenio que camñaba procedente deste sitio, dándolle o nome de *Pezosiren portelli*, baseándose nun esqueleto case completo. É o primeiro sirenio cuadrúpede e considérase unha forma de transición entre os sirenios terrestres e mariños. *P. portelli* tiña catro patas perfectamente adaptadas a camiñar en lugar de aletas, pero á vez tiña o cranio, dentes e costelas típicas dos sirenios "normais" completamente acuáticos. As súas pesadas costelas proporcionábanlle lastre, o que indica que era semiacuático, quizais como un hipopótamo. O sitio de Seven Rivers non só é un dos moi raros exemplos de depósitos non situados en covas nas Indias Occidentais, senón tamén o máis antigo descuberto ata agora, cunha idade datada entre o Eoceno temperán e o tardío, tal como lla atribuíu Robinson en 1988.
A presenza deste mamífero terrestre en Xamaica pode explicarse como unha proba da existencia dunha ponte terrestre no Eoceno que conectaba Norteamérica co Arco mexicano, o Bloque Chortis, a crista de Nicaragua, e Xamaica. Sexa cal for a orixe dos sirenios, esta especie non tivo un impacto posterior na historia dos mamíferos das Antillas, porque Xamaica quedou submerxida pouco despois e desapareceron todas as formas terrestres. O resto da fauna fósil acompañante consiste principalmente en vertebrados acuáticos (peixes, crocodilianos e tartarugas) e unha especie de rinoceronte (do xénero *Hyrachyus*).

Notas
-----

1. 1 2  Domning, D. P. (2001-10-11). "The earliest known fully quadrupedal sirenians". *Nature* (Nature Publishing Group) **413** (6856): 625–627. PMID 11675784. doi:10.1038/35098072.
2. ↑  Prothero, Donald R. 2007. Evolution: What the Fossils Say and Why It Matters. With original illustrations by Carl Buell. New York, Columbia University Press.
3. ↑  Robinson, E. (1988). "Late Cretaceous and early Tertiary sedimentary rocks of the Central Inlier, Jamaica". *Journal of the Geological Society of Jamaica* **24**: 49–67.
4. ↑  Domning, D. P.; Emry, R. J.; Portell, R. W.; Donovan, S. K.; Schindler, K. S. (December 1997). "Oldest West Indian Land Mammal: Rhinocerotoid Ungulate from the Eocene of Jamaica". *Journal of Vertebrate Paleontology* (Society of Vertebrate Paleontology) **17** (4): 638–641. JSTOR 4523853. doi:10.1080/02724634.1997.10011013.

Véxase tamén
------------

### Outros artigos

* Evolución dos sirénidos
* *Prorastomus*

|  |  |
| --- | --- |
| Control de autoridades | 
* Wd: Q1439829
* MAG: 2781323807

 |

|  |  |
| --- | --- |
| Identificadores taxonómicos | 
* EOL: 4529064
* Fossilworks: 70769
* GBIF: 4834578
* IRMNG: 1218411
* WoRMS: 1458166

 |